Reggeli Istentisztelet
Pünkösd utáni 9. vasárnap – 2026. július 26. – Magyar Szent Mózes szentéletű atya
Kezdő áldás
Dicsőség a szent, egyvalóságú, elevenítő és feloszthatatlan Háromságnak, az Atyának és Fiúnak és Szentléleknek, mindig, most és mindenkor és örökkön örökké.
Amen.
Dicsőség a magasságban Istennek, / békesség a földön és jóakarat az embereknek! (Háromszor)
Uram nyisd meg ajkaimat, / és szám a te dicséretedet fogja hirdetni! (Kétszer)
3. Zsoltár
Uram, mennyire megsokasodtak, kik engem szorongatnak. / Sokan támadnak ellenem. - Sokan mondják lelkemnek: / nincs neki szabadulása az ő Istenében. - Te pedig Uram, én oltalmazóm vagy; / én dicsőségem, ki fölemeled fejemet. - Szómmal az Úrhoz kiáltottam; / és meghallgatott engem az ő szent hegyéről. - Én szenderegtem, és mély álomban voltam, / és fölkeltem, mert az Úr megtartott engem. - Nem félek az engem környező nép ezreitől; / kelj föl Uram, szabadíts meg engem, én Istenem! - Mert te verted meg mind, kik ok nélkül ellenkeztek velem; / a bűnösök fogait összetörted. - Az Úré a szabadítás, / és népeden a te áldásod. - Én szenderegtem és mély álomban voltam, / és fölkeltem, mert az Úr megtartott engem. 
Dicsőség az Atyának és Fiúnak és Szentléleknek, most és mindenkor és örökkön örökké! Amen 
Alleluja, Alleluja, Alleluja, dicsőség néked, Isten. (Kétszer recitálva, harmadszor énekelve)
Békességi ekténia
Békességben könyörögjünk az Úrhoz!
Uram, irgalmazz!
A mennyei békéért és lelkünk üdvösségéért könyörögjünk az Úrhoz!
Uram, irgalmazz!
Az egész világ békességéért, Isten szentegyházainak jólétéért és mindnyájunk egyesítéséért könyörögjünk az Úrhoz!
Uram, irgalmazz!
Ezen szent hajlékért s mindazokért, kik ide hittel, buzgósággal és istenfélelemmel járnak, könyörögjünk az Úrhoz!
Uram, irgalmazz!
[bookmark: OLE_LINK1][bookmark: OLE_LINK2][bookmark: OLE_LINK3][bookmark: OLE_LINK4]Szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), a tisztes áldozópapságért, a Krisztus-szerinti segédlő papságért, az egész egyházi rendért és a népért könyörögjünk az Úrhoz!
Uram, irgalmazz!
Ezen városért (községért), minden városért, községért és vidékért, s az azokban lakó hívekért könyörögjünk az Úrhoz!
Uram, irgalmazz!
A levegőnek kedvező mérsékletéért, a föld terményeinek bőségéért és békességes időkért könyörögjünk az Úrhoz!
Uram, irgalmazz!
A hajózókért, utazókért, betegekért, fáradozókért, foglyokért s ezek szabadulásáért könyörögjünk az Úrhoz!
Uram, irgalmazz!
Hogy mentsen meg minket minden aggódástól, haragtól és szükségtől, könyörögjünk az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked Uram!
Mert téged illet minden dicsőség, tisztelet és imádás, Atya és Fiú és Szentlélek, most és mindenkor és örökkön örökké.
Amen.
Isten az Úr…
Isten az Úr és megvilágosít minket, áldott, aki az Úr nevében jő!
8. hang
Isten az Úr és megvilágosít minket, áldott, aki az Úr nevében jő! 
Előversek. 1. Adjatok hálát az Úrnak, mert jó, mert irgalma örökkévaló!
2. A pogányok mind körülvettek engem, de az Úr nevében visszavertem őket.
3. Az Úr műve ez, és csodálatos a mi szemünkben.
Tropárok
8. hang (227. oldal)
Leszálltál a magasságból irgalmas Urunk, / s elfogadtad a háromnapi síri nyugalmat, / hogy minket is megszabadíts a szenvedésektől, /’ ki feltámadásunk s életünk vagy, Uram, dicsőség néked!
Dicsőség… 3. hang (Ménea)
Téged, mint második Józsefet, tisztaság és szüzesség nagy harcosa, / mi, bűnösök szent énekekkel dicsőítve, minden tiszteletre méltó és angyalhoz hasonló Mózes / buzgón kérünk: imádd Krisztus Istent, / hogy orvosolja minden szenvedésünket /’ és adja meg a nagy kegyelmet!
Most és… 3. hang (894. oldal)
Nemünk üdvösségének közbenjárója, / himnuszokban dicsérünk téged, Istenszülő Szűz, / mert a te Fiad és a mi Istenünk / a tőled fölvett testben a kereszt kínszenvedését elfogadván /’ megváltott minket a romlástól, mint Emberszerető.
Kis ekténia
Ismét és ismét békességben, könyörögjünk az Úrhoz! 
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz! 
Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!
Néked, Uram!
Mert tied a hatalom, tied az ország, az erő és a dicsőség most és mindenkor, és örökkön örökké. 
Amen.
Kathizmálionok
8. hang (221. oldal)
Föltámadtál a sírból, mindnyájunk Élete, / és a fénylő angyal fölkiálta: / Hagyjatok fel a sírással, / és az apostoloknak hirdessétek, hogy feltámadt az Úr, /’ ki mint Isten üdvözíti az emberi nemet.
Dicsőség… 
Valóban feltámadtál a sírból, / és az istenfélő asszonyoknak megparancsoltad, / hogy fölkelésedet hirdessék az apostoloknak, / mint ahogy írva van: „Péter pedig fölkelvén a sírhoz futa, / és lehajolván csak a levetett lepedőket látá, / és önmagában csodálkozván a történeten” félelemmel kiáltott fel: / Dicsőség néked Krisztus Isten, ki mindeneket üdvözítesz, ó Megváltónk, /’ mert az Atya fényének vagy kisugárzása.
Most és… Az Istenszülőé. 
A mennyek ajtaját, a frigyszekrényt, / a legszentebb hegyet, a fényt sugárzó felhőt, / a mennyei lajtorját, a szellemi paradicsomot, / Éva váltságát és a mindenség nagy kincsét énekeljük benned ó tisztaságos Szűz, / mert te benned jött létre e világ üdvössége / és a régi vétség bocsánata. / Azért kiáltjuk néked: Imádd a te Fiadat és Istenedet, / hogy engedje el azok bűneit, /’ kik vallásos buzgósággal imádják az ő legtisztább születését.
Kis ekténia
Ismét és ismét békességben, könyörögjünk az Úrhoz! 
Uram, irgalmazz!
Oltalmazz, ments meg, könyörülj és őrizz meg minket Isten a te kegyelmeddel!
Uram, irgalmazz! 
Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!
Néked, Uram!
Mert jóságos és emberszerető Isten vagy, és téged dicsőítünk, Atya és Fiú és Szentlélek, most és mindenkor és örökön örökké. 
Amen.
Kathizmálionok
8. hang (222. oldal)
Az emberek, Üdvözítőm, sírodat lepecsételték, / az angyal elhengerítette a követ a sír ajtajáról. / Az asszonyok halottaidból föltámadni látván / apostolaidnak is megvitték az örömhírt Sionba, / hogy föltámadtál mindnyájunk élete, / és a halál bilincseit összezúztad. /’ Urunk, dicsőség néked!
Dicsőség... 
Az asszonyok, mikor a halotti balzsamot hozták, / a sírból ilyen angyali szót hallottak: / Hagyjatok föl a sírással, / és a bánat helyett örömmel teljetek be, / s kiáltsátok énekelve, hogy föltámadt Krisztus, az Úr, mint Isten, /’ üdvözíteni kegyeskedvén az emberi nemet.
Most és... Mintadallam
Tebenned örvendez, / malaszttal teljes, / minden teremtmény: / az angyali rendek / s az összes emberi nem. / Te megszentelt hajlék, / lelki édenkert / s a szüzek dicsérete, / kitől megtestesült az Isten, / s gyermekszülött lett, / bár öröktől Isten volt; / mert a te méhedet / égi trónná alkotta, / s bensődet a mennynél //: ékesebbé tette. :// Tebenned örvendez, / malaszttal teljes, / minden teremtmény. //: Dicsőség néked! :// Dicsőség néked!
Sokirgalmú
(26. oldal)
Dicsérjétek az Úr nevét, alleluja! / Dicsérjétek, szolgák, az Urat, / szolgák, az Urat / Alleluja, / alleluja, alleluja!
Kik az Úr házában álltok, alleluja, / a mi Istenünk házának tornácaiban, / tornácaiban. / Alleluja, / alleluja, alleluja!
Uram, a te neved örök, alleluja! / Uram, a te emlékezeted nemzedékről nemzedékre, / nemzedékre! / Alleluja, / alleluja, alleluja!
Áldott legyen az Úr Sionból, alleluja, / ki Jeruzsálemben lakik, / ki Jeruzsálemben lakik! / Alleluja, / alleluja, alleluja!
Adjatok hálát az Úrnak, mert jó, alleluja, / mert örökkévaló az ő irgalmassága! / Alleluja, alleluja!
Ki a földet megerősítette a vizek fölött, alleluja, / mert örökkévaló az ő irgalmassága! / Alleluja, alleluja!
Ki megverte Egyiptomot elsőszülötteivel, alleluja, / mert örökkévaló az ő irgalmassága! / Alleluja, alleluja!
Ki bevetette Fáraót és haderejét a Vörös tengerbe, alleluja, / mert örökkévaló az ő irgalmassága! / Alleluja, alleluja!
Mivel a mi lealáztatásunkban megemlékezett rólunk, alleluja, / mert örökkévaló az ő irgalmassága! / Alleluja, alleluja!
És megszabadított minket ellenségeinktől, alleluja, / mert örökkévaló az ő irgalmassága! / Alleluja, alleluja!
Adjatok hálát az ég Istenének, alleluja, / mert örökkévaló az ő irgalmassága! / Alleluja, alleluja!
Föltámadási magasztaló ének
(27. oldal)
Elővers: Áldott vagy te, Uram, / taníts meg engem / a te igazságaidra! (Zsolt 118,2)
Az angyalok gyülekezete elámult, / látván, hogy te, Üdvözítőnk, / a holtak közé számíttatol, / s hogy a halál erejét megtörted, / s Ádámot is / magaddal fölemelted, / s a pokoltól /’ megszabadítottál mindenkit.
Miért vegyítitek / bánatos könnyekkel / a drága kenetet, ó tanítványok? / Hisz a síron tündöklő angyal / a kenethozó asszonyoknak kijelenté: / Lássátok az üres sírboltot / és értsétek meg, / hogy az Üdvözítő /’ föltámadt a sírból!
Korán reggel / a kenethozók könnyezve / siettek a te sírodhoz, / de eléjük állt az angyal és örvendezve mondá: / A kesergés ideje elmúlt, ne sírjatok, / de a föltámadást /’ az apostoloknak hirdessétek!
A kenethozó asszonyok / eljövén a te sírodhoz, Üdvözítőnk / és siránkozának, / az angyal pedig szólván hozzájuk mondá: / Mit keresitek az élőt a holtak között? / Ő mint Isten, /’ föltámadt a sírból.
Dicsőség... 
Imádjuk az Atyát, / a Fiút és a Szentlelket, / az egyvalóságú / Szentháromságot, / a szeráfokkal kiáltván föl: /’ Szent, szent, szent vagy, Uram!
Most és… 
Életadót szülvén, ó Szűz, / Ádámot a bűntől megtisztítottad, / s Évának gyötrelem helyett / örömet ajándékoztál, / az élettől elesetteket pedig arra / ismét méltókká tette /’ a tőled megtestesült /’ igaz Istenember.
Alleluja, / alleluja, alleluja, / dicsőség néked Isten!
Kis ekténia
Ismét és ismét békességben, könyörögjünk az Úrhoz! 
Uram, irgalmazz!
Oltalmazz, ments meg, könyörülj és őrizz meg minket Isten a te kegyelmeddel!
Uram, irgalmazz! 
Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!
Néked, Uram!
Mert megszenteltetett és megdicsőíttetett a te legdrágább és fölséges neved, Atya és Fiú és Szentlélek, most és mindenkor és örökön örökké. 
Amen.
Ipákoj
A kenethozó asszonyok az életadó sírja mellett állván / a holtak között keresték a halhatatlan uralkodót, / s a jóhír örömét az angyaltól elfogadván / az apostoloknak örömmel adták tudtul, / hogy föltámadt Krisztus Isten, / megadván a világnak a malasztok bőségét.
Kathizmálion
4. hang (Ménea)
Orcád szépségét az igen gonosz ellenség megirigyelte, / s hogy lelki szépségedet alattomosan ellopja, / egy törvényszegő asszony értelmét szenvedélyre gyullasztotta, / aki minden hízelkedéssel megingatni törekedett téged, / ó tiszteletreméltó, de te megértve ennek fondorlatait, / mintegy második József megmenekültél / a parázna nő kezeiből, / és mindkettő számára megtartottad az érintetlen szépséget, /’ ezért örvendezel az egylényegű Háromság szépségének mennyországában.
4. hang
A te tűréseden és bátorságodon, ó tiszteletreméltó, / csodálkozott az egész angyali sereg, / hogyan voltál körülvéve a paráznaság szenvedélyének tüzével, / a tisztátalan asszonytól nem égtél el, / sem akaratának nem engedelmeskedtél, / mert az isteni szeretet lángjától felgyullasztott tüzet látván, /’ a szenvedélyek lángját kioltottad.
Dicsőség... 5. hang (Ménea)
A kitartó szenvedőt és a legyőzhetetlen harcost, / a szerzetesek dicséretét és a tisztaság kedvelőjét, / Istenhordozó Mózes atyánkat, jöjjetek, emberek, énekkel énekeljük, / dicsérve a szolgáit megerősítő s látható és láthatatlan ellenségek felett győzelmet adó Istent. / Mert az ő segítségével körülövezve, / legyőzte a világ fejedelmének minden seregét, / és most a mennyei lakásokban az Úr trónja előtt állva imádkozik, / hogy minket is szabadítson meg minden ellenséges cseltől /’ és annak kísértéseitől.
Most és...
Legtisztább Úrnő, minden teremtménynél tisztaságosabb, / ne fordítsd el a te arcodat, / hanem fogadd el szolgáid könyörgéseit, / akik ma tisztaságos templomodba futnak és leborulnak a te legtisztább képed előtt: / terjeszd ki legszentebb kezeidet, melyekkel a mindenek Teremtőjét hordoztad, / kérd őt mint emberszerető Uralkodót, hogy övezzen körül minket erejével a magasságból, / amellyel legyőzve minden ellenünk támadót, /’ magasztaljuk, ó Jóságos, a te gyors közbenjárásodat és védelmedet!
Evangélium
Figyelmezzünk! Békesség † mindnyájatoknak! Bölcsesség, figyelmezzünk!
Prokimen, 8. hang: Az Úr országol mindörökké, / a te Istened, Sion, / nemzedékről nemzedékre. (Zsolt 145,10)
Könyörögjünk az Úrhoz!
Uram, irgalmazz!
Mert szent vagy te, mi Istenünk, és a szentekben nyugszol, és téged dicsőítünk, Atya és Fiú és Szentlélek, most és mindenkor és örökkön örökké!
Amen.
Minden lélek dicsérje az Urat! (Zsolt 150,6).
Minden lélek dicsérje az Urat!
Hogy a szent evangélium meghallgatására méltónak találtassunk, békességben könyörögjünk az Úrhoz!
Uram, irgalmazz, irgalmazz!
Békesség mindnyájatoknak!
És a te lelkednek, lelkednek!
Bölcsesség, igazhívők, hallgassuk a szent evangéliumot! Szent N. evangéliumának olvasása.
Dicsőség néked, Uram, dicsőség néked!
Figyelmezzünk!
(Evangélium-olvasás)
Dicsőség néked, Uram, dicsőség néked!
Látván Krisztus föltámadását, az egyedül bűnnélküli Úr Jézust imádjuk. Kereszted előtt leborulunk, Krisztus, és szent föltámadásodat énekeljük és dicsőítjük, mert te vagy a mi Istenünk és kívüled mást nem ismerünk, a te nevedet nevezzük. Jertek, minden hívek, hajoljunk meg Krisztus szent föltámadásának, mert íme, Kereszt által lőn az egész világ öröme. Mindenkor áldva az Istent, énekeljük az ő feltámadását, mert a megfeszíttetést elszenvedvén, halállal megrontotta a halált.
50. zsoltár
Könyörülj rajtam, Isten, / a te nagy irgalmasságod szerint, / és könyörületed sokasága szerint töröld el gonoszságomat! / Moss meg engem mindinkább gonoszságomból, / és bűnömtől tisztíts meg engem! / Mert elismerem gonoszságomat, / és bűnöm előttem van mindenkor. / Egyedül ellened vétettem, / és gonoszt előtted cselekedtem, / hogy igaznak bizonyulj igéidben, / és győztesnek ítéletedben. / Mert íme, vétekben fogantattam, / és bűnökben fogant engem anyám. / Mert íme, az igazságot szereted, / a te bölcsességed titkos és elrejtett dolgait kinyilatkoztattad nekem. / Hints meg engem izsóppal, és megtisztulok, / moss meg engem, és a hónál fehérebb leszek! / Add, hogy örömöt és vigasságot halljak, / és örvendezzenek megalázott csontjaim! / Fordítsd el orcádat bűneimről, / és töröld el minden gonoszságomat! / Tiszta szívet teremts bennem, ó Isten, / és az igaz lelket újítsd meg benső részeimben! / Ne vess el engem színed elől, / és Szent Lelkedet ne vedd el tőlem! / Add vissza nekem üdvözítésed örömét, / és uralkodó lélekkel erősíts meg engem! / Megtanítom útjaidra a gonoszokat, / és az istentelenek hozzád térnek. / Szabadíts meg engem a vérbűntől, Isten, üdvösségem Istene, / és nyelvem magasztalni fogja a te igazságodat! / Uram, nyisd meg ajkaimat, / és szám a te dicséretedet fogja hirdetni! / Mert ha kedvelnéd, áldozatot adtam volna, / de az égőáldozatokban nem telik kedved. / Áldozat Istennek a töredelmes lélek, / a töredelmes és alázatos szívet, ó Isten, nem veted meg. / Tégy jót, Uram, jóakaratodból Sionnal, / hogy felépüljenek Jeruzsálem kőfalai! / Akkor veszed kedvesen az igazság áldozatát, / az ajándékot és égőáldozatokat, / akkor tesznek oltárodra borjakat.
Evangélium-csókolási sztichirák
Dicsőség… 6. hang
Szent apostolaidnak imádságai által, / irgalmas Urunk, /’ tisztíts meg minket a mi bűneink sokaságától!
Most és… 6. hang
A legszentebb Istenszülőnek imádságai által, / irgalmas Urunk, /’ tisztíts meg minket a mi bűneink sokaságától!
Könyörülj rajtam, Isten, a te nagy irgalmasságod szerint, és könyörületed sokasága szerint töröld el gonoszságomat! 6. hang
Föltámadt Jézus a sírból, / mint előre megmondá, / adván nekünk örök életet /’ és gazdag kegyelmet.
Ekténia
Üdvözítsd, Isten, a te népedet és áldd meg örökségedet, látogasd meg világodat kegyelmeddel és irgalmasságoddal, emeld fel az igazhitű kereszténység hatalmát, küldd le reánk a te bőséges malasztodat, a mi legtisztább Királynénk, az Istenszülő és mindenkorszűz Máriának könyörgései által, a te drága és elevenítő keresztednek erejével, a tiszteletreméltó testnélküli mennyei erőknek oltalma által, a tisztes és dicső próféta, előkövet és keresztelő Jánosnak, a szent nevezetes és minden dicséretre méltó apostoloknak, szent atyáink, az egész egyház nagy tanítói és püspökeinek: Nagy Bazil, Gergely a hittudós, Aranyszájú Jánosnak, Atanáz és Cirillnek, és a liceabeli myrai főpüspök, csodatevő Szent Miklós atyánknak; a szent és jó győzelmű vértanúknak, szentéletű és isteni ihletésű atyáinknak, barlanglakó Antal és Teodóznak, szent N.-nek, kinek ma emlékét ünnepeljük, és minden szentjeidnek közbenjárása által, kérünk téged, nagyirgalmú Urunk, hallgass meg minket, hozzád esedező bűnösöket, és könyörülj rajtunk!
Uram, irgalmazz! Uram, irgalmazz! Uram, irgalmazz!
Uram, irgalmazz! (hatszor)
Uram, irgalmazz! Uram, irgalmazz! Uram, irgalmazz!
A te egyszülött Fiadnak irgalma, könyörülete és emberszeretete által, kivel áldott vagy, legszentebb jóságos és elevenítő Lelkeddel együtt most és mindenkor és örökkön örökké.
Amen.
Kánon – Katavászia
Az Istenszülőé
4. hang (43. oldal)
I. Fölnyitom az én számat / és betelik ihletéssel, / és dicsőítő éneket hangoztatok neked, ó Anyakirálynő, / és fényesen ünnepelve téged, /’ örömmel hirdetem a te csodáidat.
III. A te magasztalóidat Istenszülő, / ki a kegyelem élő és kiapadhatatlan forrása vagy, / egy énekkarba összegyűjtvén, / lelkileg erősítsd meg, / és a te mennyei dicsőségedben /’ hervadhatatlan koszorúkkal jutalmazd!
Konták, kathizmálion
3. hang (Ménea)
A magasságban az egyetlen Istent keresve, / minden földi dolgot megvetettél. / Testedről megfeledkezve, a kínzásokra férfiasan átadtad magad; / éhséget, szomjúságot, bilincseket, tömlöcbe zárva bátran eltűrtél; / a virrasztásokat, a vérontást, a nemző tagod levágását, / tiszta szüzességedért férfiasan elviselted. / És most a szüzek karával a legszentebb Háromság előtt állva imádkozzál, / hogy minden kísértéstől szabaduljanak meg a téged éneklők: /’ Üdvözlégy, Mózes, boldogságos atya!
Kathizmálion
5. hang.
A parázna nő szépséged tüzétől nagyon lángolva gonosz tanácsra törekedett, / mert azt gondolta, ha téged pénzzel a fogságból kivált, / képes leszel arra, hogy akarata előtt meghajolj. / Te pedig, ó tiszteletreméltó, istenfélelemmel szívedben, szüntelenül kiáltottad: / Ments meg engem, Istenem, az ilyen őrültségtől, /’ mert hozzád, Uramhoz menekülök.
Dicsőség... most és... Ugyanarra. 
Az Istenség el nem égő tüzét legtisztább méhedbe fogadva, / engem, a szenvedélyektől nagyon lángolót, / harmatozz be legalább kegyelmednek cseppjével, ó Úrnő, / hogy szüntelenül énekeljem: /’ ments meg engem, mert hozzád, Úrnőmhöz menekülök!
(44. oldal)
IV. Az Istenség királyi székén dicsőségben ülvén, / mint könnyű felhőn leszállottál, legistenibb Jézus; / mindenható erőddel / – kérünk téged – üdvözítsd azokat, / kik kiáltják néked: /’ Dicsőség a te hatalmadnak Krisztus!
V. Mindenek csodálkoztak / a te mennyei dicsőségeden, / mert te, ó Szeplőtelen, / méhedben hordoztad a mindenség Istenét, / és szülted az örökkévaló Fiút, / ki a téged éneklőknek /’ békességet ajándékoz.
VI. A mennyei bölcsességű Istenanyának / mai napon legszentebb / és legáldottabb ünnepét ülvén, / jertek, hívek, örvendezve tapsoljunk /’ és a tőle született Istent dicsőítsük!
Konták, ikosz
8. hang (228. oldal)
Feltámadtál a sírból, / s a holtakkal együtt Ádámot is fölemelted, / Éva vigadoz a te föltámadásodon, / s a föld minden határai ünneplik / a te fölkelésedet, /’ nagyirgalmú Urunk.
Ikosz
Rabbá tevén a pokol országát, s föltámasztván a megholtakat, ó nagytürelmű, a kenethozó asszonyokkal találkoztál, s a bú helyett örömben részesítetted őket. Apostolaidnak, életadó Üdvözítőm, a győzelem jelét adtad hírül, a teremtményeket, mint Emberszerető, megvilágosítottad. Azért most a világ is örvend halottaidból való föltámadásod fölött, ó Nagyirgalmú!
(44. oldal)
VII. Nem hajoltak meg a jámbor ifjak / a bálványok előtt a Teremtő fölött, / hanem a tűzbüntetést bátran kiállván, / örvendezve énekelték: / Áldott vagy te atyáinknak dicsőített Istene!
Elővers: Dicsérjük, áldjuk, imádjuk az Urat, énekeljük az Urat, és magasztaljuk őt mindörökké!
VIII. Az istenfélő ifjakat / hajdan a tüzes kemencében megőrzé a Szűznek szülöttje; / akkor ugyan csak képletben, / most pedig valóságban működvén, / az egész mindenséget dicsőítő énekre buzdítja: / Áldjátok az Urat az Úr minden művei, /’ és magasztaljátok őt mindörökké!
Az Istenszülőt és világosság Anyját énekekben magasztaljuk!
Magasztalja az én lelkem az Urat, / és örvendez lelkem az én üdvözítő Istenemben!
Minden vers után énekelve:
Ki a keruboknál tiszteltebb / és a szeráfoknál / hasonlíthatatlanul dicsőbb vagy, / ki az Istent, az Igét / sérülés nélkül szülted, /’ téged valóságos Istenszülő, magasztalunk!
Versek:
Mert megtekintette szolgálójának alázatosságát, / íme, mostantól boldognak hirdet engem minden nemzedék! – Ki a keruboknál...
Mert nagy dolgot cselekedett velem a Hatalmas, kinek szent az ő neve, / és az ő irgalmassága nemzedékről nemzedékre száll az őt félőkön. – Ki a keruboknál...
Hatalmas dolgot cselekedett az ő karjaival, / elszélesztette a szívük szándékában kevélykedőket. – Ki a keruboknál...
Levetette a hatalmasokat a fejedelmi székből és fölmagasztalta az alázatosokat; / az éhezőket betöltötte jókkal és a gazdagokat üresen bocsátá. – Ki a keruboknál...
Oltalmába vette Izraelt, az ő szolgáját, megemlékezvén irgalmasságáról, / amint szólott atyáinknak, Ábrahámnak és az ő ivadékának örökre. – Ki a keruboknál...
(45. oldal)
IX. A Szentlélek által megvilágosított / földi halandók örvendezzenek, / és a mennyei erők vigadozzanak, / ünnepet ülvén és az Istenanya tiszteletére mindnyájan kiáltván: / Üdvözlégy boldogságos /’ és szeplőtelen Istenszülő Szűz!
Kis ekténia
Ismét és ismét békességben, könyörögjünk az Úrhoz! 
Uram, irgalmazz!
Oltalmazz, ments meg, könyörülj és őrizz meg minket Isten a te kegyelmeddel!
Uram, irgalmazz! 
Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!
Néked, Uram!
Mert téged dicsérnek az összes mennyei erők és téged dicsőítünk, Atya, Fiú és Szentlélek, most és mindenkor és örökön örökké. 
Amen.
Szent az Úr a mi Istenünk! Szent az Úr a mi Istenünk! Szent az Úr a mi Istenünk! 
Szent az Úr a mi Istenünk! Szent az Úr a mi Istenünk! Szent az Úr a mi Istenünk! 
Fényének
Mikor a zárt ajtón át beléptél Uralkodónk, békén rájuk lehelve, legszentebb Lelkeddel töltötted be az apostolokat, és azt mondottad nekik, hogy Általa megköthetik vagy feloldozhatják a bűnöket. Nyolc nap múlva pedig Tamásnak is megmutattad sebeidet és kezeidet. Kivel együtt mi is zengjük: Te vagy az Úr és Isten.
Dicsőség…
Háromságból álló fény, Teremtő igaz Isten, világosítsd meg lelkünk sötétségét, mert imádságainkban a te kedveltedet hozzuk eléd és vele imádkozunk: csendesítsd le bűneink viharát, és minden bajtól ments meg minket!
Most és…
Változhatatlan fénye a születetlen Atyának, Ige, ma a Táboron a te megmutatkozó fényességedben az Atya tündöklését és a Szentlélek kisugárzását láttuk meg, melyek az egész teremtett világot megvilágosítják.
Dicséreti sztichirák
8. hang
Minden lélek dicsérje az Urat! / Dicsérjétek az Urat a mennyekben! / Dicsérjétek őt a magasságban! /’ Téged illet, Isten, az ének.
Dicsérjétek őt minden angyalai, / dicsérjétek őt minden seregei! /’ Téged illet, Isten az ének.
8. hang (225. oldal)
Uram, habár az ítélőszék előtt állottál, / Pilátustól ítéltetve, / de azért el nem hagytad királyi székedet, / melyen az Atyával együtt ülsz, / és feltámadván halottaidból / fölszabadítottad a világot az ördög rabságából, /’ mint irgalmas és emberszerető.
Uram, fegyverül az ördög kajánsága ellen / a keresztet ajándékoztad nekünk, / melytől ő reszket és retteg, / nem lévén képes annak erejére tekinteni, / mert az a holtakat föltámasztja, / és a halált meghiúsítja; / azért hódolunk a te eltemettetésednek /’ és föltámadásodnak.
Uram, habár téged, mint halottat / a zsidók sírba tevének, / de mint alvó Királyt a vitézek őriztek, / és mint az élet kincsét pecséttel erősítettek meg; / hanem te feltámadtál, /’ és örök életet adtál lelkeinknek.
A te angyalod Uram, ki a föltámadást hirdeté, / az őröket ugyan megrettenté, / de az asszonyoknak, ím ezeket jelenté mondván: / Mit keresitek az élőt a holtak között? / Föltámadt az Isten, /’ és a világnak életet ajándékozott.
4. hang.
Az örvendezés hangjában itt összegyűlve, ó ünnepszeretők, / dicsőítő éneket hozunk Istennek, / dicsőítve a boldogságos atyát, / és ereklyéinek koporsójához borulunk, kiáltva: / Ne feledkezz el rólunk az Úr előtt állva, / hanem imádkozz, hogy megszabaduljunk minden kísértéstől / és a szennyes helyzetektől /’ mi, a te emlékedet szeretettel tisztelők!
Ki énekel meg téged méltóan, ó tiszteletreméltó atya? / Mert te ebben az ideigtartó életben, bár halandó testben is, de lelkileg éltél, / a világon kívül testben is lévén, / szüntelen megőrizve a kívánságot, / hogy a testtől elválj és Jézus Krisztussal légy, / akivel most uralkodva, /’ emlékezzél ránk is, téged dicsőítőkre!
Elővers: Drágalátos az Úr színe előtt az ő szentjeinek halála.
Üdvözlégy, Istent hordozó barlanglakó atyák igen tiszteletreméltó kara, / mivel megtaláltad a jó világítót, / a szűziesen élők magasságát és a vértanúk ékességét, / a Szentlélek tiszta lakóhelyét, Mózest, / az értelmes istenlátót, / akinek emlékét dicséretekkel koszorúzva kérünk titeket, / imádjátok Krisztust, az Istent és Urat, / hogy mi, a ti gyermekeitek, megmeneküljünk a bajoktól /’ és ne legyünk kizárva a magasságbeli országból.
6. hang. Elővers: Boldog férfiú, ki az Urat féli, az ő parancsolataiban igen nagy kedve telik.
Téged, ó tiszteletreméltó atya, / Krisztus igazi követőjét és evangéliumának hívő hallgatóját, / ma magasztalunk, / mert az örök jutalomra tekintve, / a világ minden ékességét szemétnek tartottad, / rab kívánva lenni, / hogy értelmedet a bűntől szabadon tartsd, / a testre nem gondolva, a kínzásokra adtad át, / hogy a kínzó szellemi ellenséget patakzó véredbe fojtsd bele. / Most magad a nyugalmas helyen lévén / és a szentek örömében gyönyörködve, / méltass minket is a te adományaidra felülről, /’ az emlékedet szeretettel megtartókat!
Dicsőség… 5. hang (62. oldal)
Mint az utóbbi időben, / a hét első napján, midőn este lőn, / megjelentél kedveltjeidnek, Krisztus, / és zárt ajtók mellett menvén be, / csodával bizonyítottad a csodát, / a te harmadnapi feltámadásodat. / Örömmel töltötted be tanítványaidat, / és Szentlelket küldtél le rájuk, / és hatalmat adtál nekik a bűnök megbocsátására; / de Tamást sem hagytad az ő hitetlensége árjában elveszni; / azért adj nekünk is valódi értelmet / és vétkeink bocsánatát, /’ irgalmas Urunk.
Most és… 2. hang (36. oldal)
Áldásteljes vagy te Istenszülő Szűz, / mert a tőled megtestesült a poklot meghódítá; / Ádámot visszahívta, / az átkot megszüntette, / Évát fölszabadította s a halált holttá tette, / és bennünket új életre ébresztett. / Azért énekelve kiáltjuk: / Áldott vagy Krisztus Istenünk, /’ ki ezeket így akartad, dicsőség néked!
Nagy Doxologia
Dicsőség neked Isten, ki földerítetted nekünk a világosságot!
Dicsőség a magasságban Istennek, / és békesség a földön, jóakarat az emberekben! / Dicsérünk téged, áldunk téged, imádunk és dicsőítünk téged. / Hálát adunk néked a te nagy dicsőségedért, Urunk, mennyei Királyunk! / Mindenható Atyaisten, egyszülött Fiú, Úr Jézus Krisztus és Szentlélek Úristenünk! / Isten Báránya, az Atyának Fia, / ki elveszed a világ bűneit, irgalmazz nekünk; / ki elveszed a világ bűneit, fogadd el a mi imádságainkat; / ki ülsz az Atyának jobbján, könyörülj rajtunk; / mert egyedül te vagy szent, / te egyedül Úr, / Jézus Krisztus, az Atyaisten dicsőségére. Amen!
Mindennap áldunk téged és dicsérjük nevedet örökké és mindörökkön örökké. / Add Urunk, hogy e napon minden bűntől megőrizzük magunkat! / Áldott vagy te Urunk, atyáinknak Istene! / dicséretes és dicsőséges a te neved mindörökké. Amen. / Legyen, Uram, a te kegyelmed rajtunk, / amint tebenned bíztunk! / Áldott vagy te, Urunk, taníts meg minket a te igazságaidra! / Áldott vagy te, Uralkodó, oktass bennünket a te igazságaidra! / Áldott vagy te, Szent, / világosíts meg minket a te igazságaiddal! / Uram, menedékünk voltál nekünk nemzedékről nemzedékre. Én mondám: / Uram irgalmazz nekem és gyógyítsd meg az én lelkemet, mert vétkeztem teellened. Hozzád menekülék Uram, taníts meg engem, hogy a te akaratodat cselekedjem, / mert te vagy az én Istenem, / mert nálad van az életnek forrása, / és a te világosságodban látjuk meg a világosságot. /’ Nyújtsd kegyelmedet a téged ismerőknek!
Szent Isten, / szent Erős, / szent Halhatatlan / irgalmazz nekünk! 
Szent Isten, / szent Erős, / szent Halhatatlan / irgalmazz nekünk! (Kétszer)
Dicsőség az Atyának és Fiúnak és Szentléleknek, most és mindenkor és örökkön örökké! Amen. Szent Halhatatlan / irgalmazz nekünk!
Szent Isten, / szent Erős, / szent Halhatatlan / irgalmazz nekünk! 
 Tropár
8. hang
Föltámadván a sírból / és szétszaggatván a pokol kötelékeit, / megszüntetted, Uram, a halálos kárhozatot, / és mindenkit megszabadítottál az ellenség hálójából; / és megjelenvén apostolaidnak, / elküldted őket az evangélium hirdetésére, / miáltal békét szereztél az egész világnak, / egyedül irgalmas!
Ekténiák
Könyörülj rajtunk, Isten, a te nagy irgalmasságod szerint, kérünk téged, hallgass meg minket és könyörülj!
Uram, irgalmazz! Uram, irgalmazz! Uram, irgalmazz!
Könyörögjünk még szentséges főpásztorunk, N. római pápáért, istenszerető N. (érsek-) metropolitánkért (és N. püspökünkért), lelkiatyáinkért s Krisztusban minden atyánkfiáért!
Uram, irgalmazz! Uram, irgalmazz! Uram, irgalmazz!
Könyörögjünk még az itt jelenlévő s tőled nagy és bő kegyelmeket váró népért, a mi jótevőinkért és minden igazhitű keresztényért!
Uram, irgalmazz! Uram, irgalmazz! Uram, irgalmazz!
Mert irgalmas és emberszerető Isten vagy, és téged dicsőítünk, Atya és Fiú és Szentlélek, most és mindenkor és örökkön örökké.
Amen.

Teljesítsük reggeli könyörgésünket az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Hogy ezen egész napot tökéletesen szentül, békességben és vétek nélkül töltsük el, kérjük az Úrtól!
Add meg, Uram!
A békesség angyalát, a hűséges vezetőt, lelkünk és testünk őrzőjét kérjük az Úrtól!
Add meg, Uram!
Bűneink és vétségeink bocsánatát és elengedését kérjük az Úrtól!
Add meg, Uram!
Jókat és hasznosakat lelkünknek és a világnak békességet kérjünk az Úrtól!
Add meg, Uram!
Hogy életünknek hátralevő részét békében és bűnbánatban töltsük, kérjük az Úrtól!
Add meg, Uram!
Hogy életünket keresztény módon, gyötrelem és szégyen nélkül végezzük be, s hogy Krisztus félelmetes ítélőszéke előtt jó feleletet adjunk, kérjük az Úrtól!
Add meg, Uram!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked, Uram!
Mert az irgalom, könyörület és emberszeretet Istene vagy és téged dicsőítünk, Atya és Fiú és Szentlélek, most és mindenkor és örökkön örökké.
Amen.
Békesség mindnyájatoknak!
És a te lelkednek!
Fejeteket hajtsátok meg az Úrnak!
Néked, Uram!
Mert téged illet, hogy könyörülj rajtunk s üdvözíts minket Istenünk és téged dicsőítünk, Atya és Fiú és Szentlélek, most és mindenkor és örökkön örökké.
Amen.
Elbocsátó
Bölcsesség!
Adj áldást!
Krisztus, a mi Istenünk ki áldott és dicsőített öröktől fogva.
Tedd erőssé, Isten, az igaz katolikus hitet örökkön örökké!
Legszentebb Istenszülő, üdvözíts minket!
Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét sérülés nélkül szülted, téged valóságos Istenszülő magasztalunk!
Dicsőség néked, Krisztus Istenünk, a mi reménységünk, dicsőség néked!
Dicsőség az Atyának és Fiúnak és Szentléleknek most és mindenkor és örökkön örökké. Amen. Uram, irgalmazz! Uram, irgalmazz! Uram, irgalmazz! Adj áldást, uram!

(A pap az elbocsátó imádságot mondja.)
Amen.
Az Úr áldása reátok az ő kegyelmével és emberszeretetével mindig, most és mindenkor és örökkön örökké!
Amen.
